પશુપાલન ખાતાનું નાના પાયા પર એક બકરા સંવર્ધન પ્રક્ષેત્ર -મોરબી ખાતે આવેલું છે. જયાં ઝાલાવાડી ઓલાદનાં બકરાંનો ઉછેર અને સંવર્ધન પસંદગીની સંવર્ધન પઘ્ધતિથી કરવામાં આવે છે. મોરબી ખાતે બકરાંનુ રાષ્ટ્રીય નિદર્શન એકમ કાર્યરત છે જે સ્થાનિક બકરાં પાલકોને જરૂરી નિદર્શન અને માર્ગદર્શન પૂરું પાડે છે. ખાસ અંગભૂત યોજના હેઠળ અનુસૂચિત જાતિના લોકોને, જનરલ કેટેગરી લોકોને અને અનુસુચિત જનજાતિ ની મહિલા લાભાર્થીઓને બકરાં એકમની સ્થાપના માટે સહાય આપવામા આવે છે.સામાન્ય રીતે બકરાપાલનનો વ્યવસાય માંસ અને દૂધ માટે કરવામાં આવે છે.